
А. Құрманова
«Абай облысының білім басқармасы» ММ басшысының орынбасары

«01» тамыз 2025 жыл № 01-02/361
Абай облысы білім басқармасының 
«Бухгалтерлік есеп және есептілік бөлімі» туралы 
ЕРЕЖЕ
1. Жалпы ережелер

1. Бухгалтерлік есеп және есептілік бөлімі (бұдан әрі – БЕжЕБ) Абай облысы білім басқармасының (бұдан әрі – Басқарма) құрылымдық бөлімшесі болып табылады.

2. Бухгалтерлік есеп және есептілік бөлімі өз қызметінде Қазақстан Республикасының Конституциясын, Қазақстан Республикасының заңдарын, Қазақстан Республикасы Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.

3. Бухгалтерлік есеп және есептілік бөлімінің құрылымы мен штат саны Қазақстан Республикасының заңнамасында белгіленген тәртіппен Басқарма басшысымен бекітіледі.
2. Бөлімнің негізгі міндеттері, функциялары, құқықтары мен міндеттері
2.1. Міндеті: есептеу, үздіксіздік, түсініктілік, толықтық, сенімділік және дұрыстық қағидаттарына сәйкес және Қазақстан Республикасының заңнамасына сай бухгалтерлік есепті жүргізу және қаржылық, статистикалық есептілікті жасау.
Функциялары: 
1) Материалдық және қаржылық ресурстарды ұтымды, үнемді және тиімді пайдалануды бақылауды қамтамасыз ету мақсатында бюджеттің атқарылуының бухгалтерлік есебін ұйымдастыру және оның атқарылуы туралы есептілікті компьютерлендірудің заманауи құралдары негізінде жасау;

2) Бухгалтерлік есеп және есептілік мәселелері бойынша ведомстволық бағынысты ұйымдардың қызметін үйлестіру, білім беру ұйымдарының бухгалтерлік қызметтерінің оларға жүктелген міндеттер мен функцияларды есеп пен бақылауды тиісінше ұйымдастыру бөлігінде орындауына бақылауды қамтамасыз ету;

3) Жүзеге асырылатын барлық шаруашылық операцияларды бухгалтерлік есеп шоттарында уақтылы көрсету, талдамалық есеп жүргізу, мемориалдық ордерлерді жасау;

4) Еңбекақыны дұрыс есептеуді және салықтарды, міндетті зейнетақы жарналарын уақтылы аударуды қамтамасыз ету;

5) Бюджеттік бағдарламаларды қаржыландыру жоспарын орындау барысында туындайтын ұйымдармен және тұлғалармен есеп айырысуларды уақтылы жүргізу, дебиторлық және кредиторлық берешектерді бақылау;

6) Бухгалтерлік құжаттарды сақтау, сондай-ақ оларды белгіленген тәртіппен мұрағатқа тапсыру;

7) Тауарлық-материалдық құндылықтарға, ақша қаражатына, есеп айырысуларға және басқа да активтер мен пассивтерге түгендеу жүргізу, ақша қаражатын, тауарлық-материалдық құндылықтарды, негізгі құралдарды, есеп айырысуларды және төлем міндеттемелерін түгендеуді жүргізудің белгіленген қағидаларының сақталуына, дебиторлық берешекті белгіленген мерзімдерде өндіріп алуға, төлем тәртібінің сақталуына бақылауды жүзеге асыру;

8) Есеп беруге тиісті тұлғалармен есеп айырысуды жүргізу (іссапар шығыстары, шаруашылық шығыстар);

9) Келіп түсетін ақша қаражатының, тауарлық-материалдық құндылықтардың және негізгі құралдардың (мемлекеттік сатып алу процесінде келіп түскендерді қоса алғанда) есебін және олардың жұмсалуын қамтамасыз ету, сондай-ақ олардың қозғалысына байланысты операцияларды бухгалтерлік есепте уақтылы көрсету;

10) Басқарма мен ведомстволық бағынысты білім беру ұйымдарын бухгалтерлік есепті жүргізу және қаржылық есептілікті жасау бойынша нұсқаулық құжаттармен қамтамасыз ету;

11) Еңбекақы төлеу қорының дұрыс жұмсалуына, лауазымдық айлықақылардың белгіленуіне, штаттық, қаржылық және кассалық тәртіптің қатаң сақталуына бақылауды жүзеге асыру;

12) Білім беру ұйымдарына бухгалтерлік есепті жүргізу және қаржылық есептілік мәселелері бойынша әдістемелік және ұйымдастырушылық көмек көрсету;

13) Есептік-бухгалтерлік ақпараттың құпиялылығын қамтамасыз ету;

14) Қазақстан Республикасы заңнамасының талаптарына сәйкес қаржылық, статистикалық және салықтық есептілікті уақтылы әрі сапалы жасау.

2.2. Міндеті: мемлекеттік сатып алуды Қазақстан Республикасының заңнамасына сәйкес ұйымдастыру және жүргізу.
Функциялары:
1) Басқарманы қызмет барысында қажетті тауарлармен, жұмыстармен және көрсетілетін қызметтермен қамтамасыз ету мақсатында Қазақстан Республикасының қолданыстағы заңнамасында көзделген тәсілдермен мемлекеттік сатып алуды жүргізу;

2) Мемлекеттік сатып алуды жүзеге асыру қағидаларында айқындалған тәртіппен және нысанда Басқарма аппаратының мемлекеттік сатып алудың жылдық жоспарын әзірлеу және бекіту;

3) Тапсырыс берушілерге мемлекеттік сатып алуды жүргізу мәселелері бойынша әдістемелік және ұйымдастырушылық көмек көрсету;

4) Мемлекеттік сатып алу бойынша есептілікті жүргізу.

2.3. Құқықтары мен міндеттері

Өз қызметі шеңберінде бухгалтерлік есеп және есептілік бөлімі:

1) Бөлімнің құзыретіне кіретін мәселелер бойынша жоғары тұрған және төмен тұрған мемлекеттік органдардан белгіленген тәртіппен ақпарат сұратуға;

2) Жетекшілік ететін мәселелер бойынша нормативтік құжаттардың орындалу барысына тексеру мен бақылауды ұйымдастыруға;

3) Қызметтік өкілеттіктері шегінде ұйымдар мен лауазымды тұлғалардан анықталған бұзушылықтар мен кемшіліктерді жоюды талап етуге;

4) Құрылымдық және ведомстволық бағынысты ұйымдардың лауазымды тұлғаларын көтермелеу және жазалау туралы Басқарма басшысына ұсыныстар енгізуге;

5) Қазақстан Республикасының заңдарына және Қазақстан Республикасы Президентінің актілеріне сәйкес Бөлімнің құзыретіне кіретін өзге де іс-қимылдарды жүзеге асыруға;

6) Жетекшілік ететін мәселелер бойынша бұйрықтардың, Басқарма алқасы қаулыларының, облыс әкімдігі қаулыларының жобаларын қарауға енгізуге;

7) Мемлекеттік және еңбек тәртібін сақтауға;

8) Қазақстан Республикасының қолданыстағы заңнамасына сәйкес Бөлімге жүктелген міндеттерді уақтылы және сапалы орындауға;

9) Сапа менеджменті жүйесін сақтауға және өз міндеттерін сапа саласындағы Саясат пен Мақсаттарға, лауазымдық нұсқаулықтарға сәйкес орындауға.
3. Бухгалтерлік есеп және есептілік бөлімінің қызметін ұйымдастыру
1) Бөлім Қазақстан Республикасының заңнамалық актілеріне, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерге ие және Басқарма басшысына (немесе оның міндетін атқарушы тұлғаға) бағынады.

2) Бөлімді Басқарма басшысының бұйрығымен лауазымға тағайындалатын және лауазымнан босатылатын басшы басқарады.

3) Бөлім басшысы бухгалтерлік есеп және есептілік бөлімінің қызметіне жалпы басшылықты жүзеге асырады және Бөлімге жүктелген міндеттердің орындалуына және оның функцияларының жүзеге асырылуына дербес жауапты болады.

4) Бөлімнің құрылымы мен штат кестесі бойынша Басқарма басшысына ұсыныстар енгізеді.

5) Осы мақсатта Бөлім басшысы:

6) Бөлім мамандарының міндеттері мен өкілеттіктерін айқындайды;

7) өзінің болмаған кезеңінде Бөлім қызметіне жалпы басшылықты жүзеге асыратын және Бөлімге жүктелген міндеттердің орындалуына дербес жауапты болатын Бөлім мамандарының арасынан кандидатура ұсынады;

8) Қазақстан Республикасының заңдарына және Қазақстан Республикасы Президентінің актілеріне сәйкес өзге де өкілеттіктерді жүзеге асырады.

9) Бөлімнің атынан Басқарманың басқа құрылымдық бөлімшелеріне Бөлімнің құзыретіне кіретін мәселелер бойынша жіберілетін құжаттарға Бөлім басшысы, ал ол болмаған жағдайда оның міндетін атқарушы тұлға қол қояды.
Бухгалтерлік есеп және есептілік 

бөлімінің басшысы    
